Trece badaladas (filme)

Trece badaladas (en ) é un filme galego dirixido por Xavier Villaverde que se estreou no 2002 e foi rodado orixinalmente en lingua castelá. Está libremente baseado na novela Trece badaladas de Suso de Toro. Editada en DVD en 2003 co son en galego.

 Sinopse 
Xacobe, un mozo escultor, volta a Santiago de Compostela -a súa cidade natal- despois de quince anos de ausencia. A razón do seu regreso é o descubrimento de que súa nai, a quen cría morta, está en realidade doente e internada nun psiquiátrico. Pero esta volta vaino obrigar a se enfrontar a un suceso do que leva media vida fuxindo. O encontro co seu pasado levarao ó centro dun pesadelo sen saída, no que descubrirá algo terrible: El é a peza fundamental nun labiríntico plan.

 Personaxes 
 Juan Diego Botto como Xacobe
 Luís Tosar como Mateo
 Marta Etura como María
 Elvira Mínguez como Carmen
 Laura Mañá como Claudia
 Rosa Álvarez como Aura
 Diego Infante como Raúl
 Gonzalo Uriarte como Sacerdote
 David Álvarez como Xacobe de neno
 Ernesto Chao como Inspector

 Galardóns e nomeamentos 
 Premios Mestre Mateo 
 Ano  Categoría  Receptor  Resultado2ª ediciónMellor filmeXavier Villaverde GañadorMellor directorXavier VillaverdeNomeadoMellor actorLuís Tosar GañadorMellor actriz secundariaRosa ÁlvarezNomeadoMellor guiónXavier VillaverdeNomeado

 Notas 

 Véxase tamén 
 Bibliografía 
 González Herrán, José Manuel e Tarrío Varela, Anxo (2002). “Encontro en Compostela con Xabier Villaverde e Suso de Toro”, Boletín Galego de Literatura, 27, 237-261.
 López López, Yolanda (2003). “Trece badaladas: falseando as pedras de Compostela baixo a chuvia”, Madrygal, 6, 69-73.
 Royo, Curro, Pozuelo, Juan Vicente & Villaverde, Xavier (2003). Trece campanadas: Guión cinema- tográfico. Madrid: Ocho y Medio.
 Ligazóns externas 

 Ficha no Consello da Cultura Galega

Categoría:Filmes de 2002
Categoría:Filmes en lingua castelá
Categoría:Filmes de Galicia
Categoría:Filmes dirixidos por Xavier Villaverde
Categoría:Premio Mestre Mateo ó mellor filme
Categoría:Filmes de 2002 con versión en galego